ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի
2015 թվականի մարտի 31-ի
թիվ 23 որոշմամբ

**ԿԱՐԳ**

ոչ սակագնային կարգավորման միասնական միջոցների ներմուծման կամ չեղարկման մասին Եվրասիական տնտեսական միության անդամ պետությունների՝ Եվրասիական տնտեսական հանձնաժողովին առաջարկությունները ներկայացնելու

1. Սույն Կարգը մշակվել է «Երրորդ երկրների նկատմամբ ոչ սակագնային կարգավորման միջոցների մասին» արձանագրության 9-րդ կետին համապատասխան («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 7 հավելված) և սահմանում է Եվրասիական տնտեսական միության անդամ պետությունների՝ Եվրասիական տնտեսական հանձնաժողով (այսուհետ` Հանձնաժողով)՝ Եվրասիական տնտեսական միության մաքսային տարածքում երրորդ երկրների նկատմամբ ոչ սակագնային կարգավորման միասնական միջոցների ներմուծման կամ չեղարկման մասին առաջարկություններ ներկայացնելու ընթացակարգը (այսուհետ` համապատասխանաբար՝ առաջարկ, անդամ պետություններ, Միություն, միջոցներ)։

2. Առաջարկությունն ուղարկվում է Հանձնաժողովին անդամ պետության լիազորված պետական իշխանության մարմնի կողմից՝ այդ պետության օրենսդրությանը համապատասխան՝ Հանձնաժողովի հետ փոխգործակցության համար։

3. Առաջարկը պետք է պարունակի`

ա) դիմում Հանձնաժողովին՝ ըստ ձևի՝ հավելվածի համաձայն.

բ) Հանձնաժողովի կոլեգիայի որոշման նախագիծը, եթե Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի Կանոնակարգին համապատասխան (այսուհետ` Կանոնակարգ)՝ միջոցի ներմուծման կամ չեղարկման մասին որոշումն ընդունվում է Հանձնաժողովի կոլեգիայի կողմից.

գ) Հանձնաժողովի խորհրդի դիմումի նախագիծը, եթե Կանոնակարգին համապատասխան՝ միջոցի ներմուծման կամ չեղարկման մասին որոշումն ընդունվում է Հանձնաժողովի Խորհրդի կողմից.

դ) բացատրագիր, որը պարունակում է հետևյալ տեղեկությունները՝

հիմքեր, որոնց համապատասխան առաջարկվում է միջոցի ներմուծում կամ չեղարկում, այդ թվում տեղեկություններ՝ անդամ պետություններից թեկուզ մեկի կողմից միակողմանի կարգով միջոցի կիրառման մասին.

առաջարկվող միջոցի մանրամասն նկարագրություն.

ապրանքի (ապրանքների) անվանումը, հատկությունները և բնութագրերը, որի նկատմամբ առաջարկվում է միջոցի ներմուծումը կամ չեղարկումը (այսուհետ` ապրանք).

Առաջարկ ներկայացնող անդամ պետության տարածքում, ինչպես նաև Միության տարածքում (հնարավորության դեպքում) ապրանքի շուկայի նկարագրությունը և բնութագիրը (անհրաժեշտության դեպքում՝ քանակական և արժեքային).

ապրանքի օգտագործման նպատակները, դրա հիմնական սպառողները կամ սպառողների խմբերը.

Միության տարածքում ապրանքի շուկայի համար միջոցի ներմուծման կամ չեղարկման հետևանքների գնահատումն ու երրորդ երկրների հնարավոր գործողությունների կանխատեսումը (հնարավորության դեպքում).

ապրանքի արտահանման կամ ներմուծման ժամանակավոր արգելքի կամ քանակական սահմանափակում սահմանելու համար հիմքերի առկայությունը հաստատող տվյալները (այդ թվում՝ վիճակագրական)՝ «Երրորդ երկրների նկատմամբ ոչ սակագնային կարգավորման միջոցների մասին» արձանագրության III բաժնին համապատասխան («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 7 հավելված)։

4. Մաքսա-սակագնային և ոչ սակագնային կարգավորման դեպարտամենտը՝ առաջարկը Հանձնաժողովում մուտք լինելու օրվանից 3 աշխատանքային օրվա ընթացքում անցկացնում է սույն Կարգի 3-րդ կետով նախատեսված՝ այդ առաջարկի ներկայացված նյութերի լրակազմության մասով ստուգում ։ Բոլոր փաստաթղթերի և տեղեկությունների առկայության դեպքում առաջարկը քննարկվում է Հանձնաժողովի կողմից՝ Կանոնակարգին համապատասխան։

Նյութերը ոչ ամբողջ ծավալով ներկայացնելու դեպքում Մաքսա-սակագնային և ոչ սակագնային կարգավորման դեպարտամենտը առաջարկը քննարկելու մերժման մասին ծանուցում է ուղարկում (հիմնավորմամբ) անդամ պետության պետական իշխանության մարմնին, որը, այդ պետության օրենսդրությանը համապատասխան, լիազորված է Հանձնաժողովի հետ փոխգործակցության համար։

ՀԱՎԵԼՎԱԾ

Եվրասիական տնտեսական միության անդամ պետությունների՝ Եվրասիական տնտեսական հանձնաժողովին ոչ սակագնային կարգավորման միասնական միջոցների ներմուծման կամ չեղարկման մասին առաջարկություններ ներկայացնելու կարգի

(ձև)

**ԴԻՄՈՒՄ**

Եվրասիական տնտեսական հանձնաժողովին Եվրասիական տնտեսական միության անդամ պետության կողմից

(ներմուծման կամ չեղարկման)

ոչ սակագնային կարգավորման միասնական միջոցի մասին

Դիմող ————————————————————————————

(Եվրասիական տնտեսական միության անդամ պետության)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ապրանքի անվանումը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. ԵԱՏՄ ԱՏԳ ԱԱ ծածկագիր \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Ոչ սակագնային կարգավորման միասնական միջոցի մասին առաջարկ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ներմուծման կամ չեղարկման)

4. Ոչ սակագնային կարգավորման միասնական միջոցի կիրառման առաջարկվող ժամկետը\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Ծանոթագրություն։ | Ձևը լրացվում է ոչ սակագնային կարգավորման յուրաքանչյուր ներմուծվող կամ չեղարկվող միասնական միջոցի համար։ Մի քանի ապրանքների նկատմամբ ոչ սակագնային կարգավորման միասնական միջոցի ներմուծման կամ չեղարկման մասին առաջարկի դեպքում կարող է ազատ ձևով ձևակերպվել դիմումի հավելված։ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Լրացվում է ոչ սակագնային կարգավորման միասնական միջոցի ներմուծման մասին առաջարկի դեպքում։

